**Zápisnica**

**z 16. zasadnutia Obecného zastupiteľstva vo Vidinej,**

**konaného dňa 22.05.2025**

**Prítomní:** podľa prezenčnej listiny

**Ospravedlnení:** 0

**Neospravedlnení:** 0

**Návrhová komisia:** Vladimír Ragač, Pavol Bútor, Emília Boltvanová

**Overovatelia zápisnice:** František Antalič, Mgr. art. Miroslav Janšto

Program:

1. Otvorenie
2. Voľba návrhovej komisie a určenie overovateľov zápisnice
3. Správa o činnosti obecnej rady a kontrola plnenia uznesení
4. Vyhodnotenie obchodnej verejnej súťaže – predaj pozemku na Exnárovej ulici
5. Prerokovanie upozornenia prokurátora
6. Záverečný účet obce a rozpočtové hospodárenie za rok 2024
7. Žiadosť o poskytnutie dotácie z rozpočtu Obce Vidiná – MO Matice slovenskej vo Vidinej
8. Dodatok č. 1 ku Komunitnému plánu sociálnych služieb Mikroregiónu Novohradské podzámčie
9. Návrh na 1. zmenu rozpočtu na rok 2025
10. Rôzne
11. Interpelácia
12. Diskusia
13. Záver

**1 Otvorenie**

**Ing. Ján Šupica** - privítal všetkých prítomných na  rokovaní Obecného zastupiteľstva vo Vidinej. Konštatoval, že v súlade so zákonom je obecné zastupiteľstvo uznášaniaschopné. Z 9 poslancov je 7 prítomných. Poslanec Miroslav Kumštár a Peter Šupina oznámili neskorší príchod.

**Uznesenie č. 171 zo dňa 22.05.2025**

Obecné zastupiteľstvo vo Vidinej

**SCHVAĽUJE**

program 16. zasadnutia obecného zastupiteľstva

Hlasovanie:

**ZA** 7 František Antalič, Emília Gajdošová, Bc. Róbert Václavík, Pavol Bútor, Mgr. art. Miroslav Janšto, Emília Boltvanová, Vladimír Ragač

**PROTI** 0

**ZDRŽAL SA** 0

**NEPRÍTOMNÍ** 2 Miroslav Kumštár, Peter Šupina

*Uznesenie bolo prijaté*

**2 Voľba návrhovej komisie a určenie overovateľov zápisnice**

**Ing. Ján Šupica –** za overovateľov zápisnice určil František Antalič, Mgr. art. Miroslav Janšto. Do návrhovej komisie navrhol Vladimír Ragač, Pavol Bútor, Emília Boltvanová.

**Uznesenie č. 172 zo dňa 22.05.2025**

Obecné zastupiteľstvo vo Vidinej

**A. SCHVAĽUJE**

návrhovú komisiu v zložení: Vladimír Ragač, Pavol Bútor, Emília Boltvanová

Hlasovanie:

**ZA** 7 František Antalič, Emília Gajdošová, Bc. Róbert Václavík, Pavol Bútor, Mgr. art. Miroslav Janšto, Emília Boltvanová, Vladimír Ragač

**PROTI** 0

**ZDRŽAL SA** 0

**NEPRÍTOMNÍ** 2 Miroslav Kumštár, Peter Šupina

**B. BERIE NA VEDOMIE**

overovateľov zápisnice: František Antalič, Mgr. art. Miroslav Janšto

*Uznesenie bolo prijaté*

**3 Správa o činnosti obecnej rady a kontrola plnenia uznesení**

**Ing. Ján Šupica -** informoval, že obecná rada od posledného rokovania obecného zastupiteľstva zasadala jedenkrát a to dňa 13.05.2025. Na svojom zasadnutí prerokovala všetky body dnešného zastupiteľstva, ktoré odporučila schváliť. Na poslednom rokovaní nevzišli uznesenia formou ukladá a ostatné uznesenia sa priebežne plnia alebo sú splnené.

**Uznesenie č. 173 zo dňa 22.05.2025**

Obecné zastupiteľstvo vo Vidinej

**BERIE NA VEDOMIE**

kontrola plnenia uznesení a správu o činnosti obecnej rady

*Uznesenie bolo prijaté*

Na rokovanie Obecného zastupiteľstva sa o 18:05 hod. dostavil pán poslanec Miroslav Kumštár.

**4 Vyhodnotenie obchodnej verejnej súťaže – predaj pozemku na Exnárovej ulici**

**Ing. Ján Šupica –** informoval, že dňa 25. júna 2024 uznesením č. 132 obecné zastupiteľstvo schválilo nehnuteľný majetok evidovaný Okresným úradom Lučenec, katastrálnym odborom na LV č. 5991 v katastrálnom území Vidiná, a to parcela „C“ KN č. 934/20 – ostatná plocha o výmera 77 m2 vo výlučnom vlastníctve Obce Vidiná v zmysle článku 13 Zásad hospodárenia a nakladania s majetkom Obce Vidiná za trvalo prebytočný majetok. Dňa 26. februára 2025 uznesením č. 169 obecné zastupiteľstvo schválilo zámer predať tento nehnuteľný majetok formou obchodnej verejnej súťaže. Obecné zastupiteľstvo v tento deň schválilo aj podmienky obchodnej verejnej súťaže. Dňa 28. februára 2025 bola obchodná verejná súťaž vyhlásená, pričom súťaž bola zverejnená a publikovaná na úradnej tabuli obce, na centrálnej úradnej elektronickej tabuli a na internetovej stránke Obce Vidiná. V lehote na predkladanie ponúk doručil vyhlasovateľovi svoj návrh jeden navrhovateľ: Ivan Rybár, 1. mája 354/39, Vidiná, PSČ 985 59. Následne 26. marca 2025 bola doručená ponuka komisionálne vyhodnotená. Návrh podaný do obchodnej verejnej súťaže spĺňal podmienky súťaže a bol  zmysle § 9a ods. 4 zverejnený na úradnej tabuli, na centrálnej úradnej elektronickej tabuli a na internetovej stránke Obce Vidiná.

**Uznesenie č. 174 zo dňa 22.05.2025**

Obecné zastupiteľstvo vo Vidinej

1. **PREROKOVALO**

Návrh na predaj nehnuteľnosti vo vlastníctve Obce Vidiná, a to: pozemku – *na Exnárovej ulici* – nachádzajúceho sa v katastrálnom území Vidiná, obec Vidiná, vedené Okresným úradom v Lučenci, katastrálny odbor, na LV č. 5991 ako parcela registra „C“ KN č. 934/20 – ostatná plocha o výmere 77 m2 podľa výsledku obchodnej verejnej súťaže.

1. **SCHVAĽUJE**

predaj nehnuteľnosti – pozemku – na Exnárovej ulici – nachádzajúceho sa v katastrálnom území Vidiná, obec Vidiná, vedené Okresným úradom v Lučenci, katastrálny odbor, na LV č. 5991 ako parcela registra „C“ KN č. 934/20 – ostatná plocha o výmere 77 m2

víťazovi obchodnej verejnej súťaže Ivan Rybár, rod. Rybár, nar. 19.07.1973, trvale bytom Vidiná, 1. mája 354/39, PSČ 985 59

za cenu 2,00 Eur za 1 m2 odpredávanej plochy, t.j. 154,00 Eur za 77 m2 odpredávanej plochy do jeho výlučného vlastníctva.

Hlasovanie:

**ZA** 8 František Antalič, Emília Boltvanová, Pavol Bútor, Emília Gajdošová, Mgr. art. Miroslav Janšto, Bc. Róbert Václavík, Vladimír Ragač, Miroslav Kumštár

**PROTI** 0

**ZDRŽAL SA** 0

**NEPRÍTOMNÍ** 1 Peter Šupina

*Uznesenie bolo prijaté*

**5 Prerokovanie upozornenia prokurátora**

**Ing. Ján Šupica** – informoval o upozornení prokurátora Okresnej prokuratúry Lučenec zo 3.4.2025 na porušovanie zákona č. 58/2014 Z. z. o výbušninách, výbušných predmetoch a munícii a o zmene a doplnení niektorých zákonov v ust. § 53 odsek 5 v spojení s § 6 ods. 1 zákona č. 369/1990 Zb. o obecnom zriadení v znení neskorších predpisov. Dožiadaním bolo zistené, že Obec Vidiná neustanovila všeobecne záväzným nariadením výšku správneho poplatku za použitie pyrotechnických výrobkov kategórie F2 a F3, ktorých použitie nie je zakázané podľa odseku 2, v období od 2. januára do 30. decembra príslušného kalendárneho roka, ktoré možno použiť iba s predchádzajúcim súhlasom obce na základe písomnej žiadosti o súhlas na použitie pyrotechnických výrobkov a po uhradení správneho poplatku. V súčasnosti je zverejnený návrh VZN, ktorý upravuje používanie pyrotechnických výrobkov na zábavné a oslavné účely na území obce. Po 15 dňovej lehote bude môcť byť návrh predmetom rokovania obecného zastupiteľstva.

**Uznesenie č. 175 zo dňa 22.05.2025**

Obecné zastupiteľstvo vo Vidinej

**A. PREROKOVALO**

upozornenie prokurátora Okresnej prokuratúry Lučenec č. Pd 74/25/6606-2 z 3.4.2025 na porušovanie zákona č. 58/2014 Z. z. o výbušninách, výbušných predmetoch a munícii a o zmene a doplnení niektorých zákonov v ust. § 53 odsek 5 v spojení s § 6 ods. 1 zákona č. 369/1990 Zb. o obecnom zriadení v znení neskorších predpisov, ku ktorému došlo nečinnosťou obce Vidiná pri neaplikovaní citovaných ustanovení zákona do výkonu svojej pôsobnosti.

**B. BERIE NA VEDOMIE**

upozornenie prokurátora Okresnej prokuratúry Lučenec č. Pd 74/25/6606-2 z 3.4.2025 prijať všeobecne záväzné nariadenia obce o určení správneho poplatku za žiadosť o súhlas na použitie pyrotechnických výrobkov

*Uznesenie bolo prijaté*

**6 Záverečný účet obce a rozpočtové hospodárenie za rok 2024**

**Ing. Ján Šupina –** informoval, že základným nástrojom finančného hospodárenia obce bol rozpočet obce na rok 2024. Obec zostavila rozpočet podľa ustanovenia § 10 ods. 7 zákona č.583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov. Rozpočet obce na rok 2024 bol zostavený ako vyrovnaný. Bežný rozpočet bol zostavený ako prebytkový a kapitálový rozpočet ako schodkový.

Hlavná kontrolórka v stanovisku k záverečnému účtu Obce Vidiná za rok 2024 odporučila obecnému zastupiteľstvu schváliť záverečný účet Obec Vidiná za rok 2024.

**Uznesenie č. 176 zo dňa 22.05.2025**

**BERIE NA VEDOMIE**

Stanovisko hlavnej kontrolórky k záverečnému účtu Obce Vidiná za rok 2024.

1. **SCHVAĽUJE**
2. Záverečný účet Obce Vidiná za rok 2024 a celoročné hospodárenie bez výhrad.
3. použitie prebytku rozpočtového hospodárenia na tvorbu rezervného fondu vo výške 6,50 EUR.
4. požitie prebytku rozpočtového hospodárenia na tvorbu mimorozpočtového fondu vo výške 58,44 EUR.

Hlasovanie:

**ZA** 8 František Antalič, Emília Boltvanová, Pavol Bútor, Emília Gajdošová, Mgr. art. Miroslav Janšto, Vladimír Ragač, Bc. Róbert Václavík, Miroslav Kumštár

**PROTI** 0

**ZDRŽAL SA** 0

**NEPRÍTOMNÍ** 1 Peter Šupina

*Uznesenie bolo prijaté*

**7 Žiadosť o poskytnutie dotácie z rozpočtu Obce Vidiná – MO Matice slovenskej vo Vidinej**

**Ing. Ján Šupica –** informoval poslancov o doručenej žiadosti od Miestneho odboru Matice slovenskej Vidiná, IČO: 55540783, so sídlom Vidiná, Zelená 10, PSČ 985 59, ktorá žiada o finančný príspevok na zorganizovanie zájazdu na 28. ročník festivalu Hontianska paráda, ktorý sa uskutoční v dňoch 22. – 23.08.2025.

MO MS v zmysle žiadosti plánuje zorganizovať autobusový zájazd na deň 23. augusta 2025. MO MS žiada o finančný príspevok vo výške 300,00 Eur. Významom pre obec Vidiná je udržiavanie tradícií.

**Uznesenie č. 177 zo dňa 22.05.2025**

**A.BERIE NA VEDOMIE**

Správu o prejednávanej žiadosti o poskytnutie dotácie z rozpočtu Obce Vidiná

**B.SCHVAĽUJE**

poskytnutie dotácie z rozpočtu obce pre Miestny odbor Matice slovenskej Vidiná, IČO: 55540783, so sídlom Vidiná, Zelená 10, PSČ 985 59 na zorganizovanie autobusového zájazdu na 28. ročník festivalu Hontianska paráda vo výške 300,00 Eur, slovom Tristo Eur

Hlasovanie:

**ZA** 8 František Antalič, Emília Boltvanová, Pavol Bútor, Emília Gajdošová, Mgr. art. Miroslav Janšto, Vladimír Ragač, Bc. Róbert Václavík, Miroslav Kumštár

**PROTI** 0

**ZDRŽAL SA** 0

**NEPRÍTOMNÍ** 1 Peter Šupina

*Uznesenie bolo prijaté*

**8 Dodatok č. 1 ku Komunitnému plánu sociálnych služieb mikroregiónu Novohradské podzámčie**

**Ing. Ján Šupica –** informoval o dodatku č.1, ktorým sa dopĺňa Komunitný plán sociálnych služieb Mikroregiónu Novohradské podzámčie na obdobie 2024 – 2030 (KPSS), a to v časti špecifický cieľ - podporiť rozvoj terénnych, ambulantných a pobytových sociálnych služieb, opatrením **-** zriadenie zariadenia sociálnych služieb "RUBÍN" v obci Podrečany. Vlastník zariadenia sa chce uchádzať o nenávratné finančné prostriedky z EÚ. Podmienkou čerpania je skutočnosť, že uvedený zámer sa nachádza v Komunitnom pláne sociálnych služieb Mikroregiónu Novohradské podzámčie. Navrhovaný dodatok rieši doplnenie do cieľov zriadenie v obci Podrečany.

**Uznesenie č. 178 zo dňa 22.05.2025**

Obecné zastupiteľstvo vo Vidinej

**SCHVAĽUJE**

Dodatok č. 1 ku Komunitnému plánu sociálnych služieb mikroregiónu Novohradské podzámčie spolu s aktualizáciou Tabuľky 21 Popis strategických cieľov, špecifických cieľov a opatrení

Hlasovanie:

**ZA** 8 František Antalič, Emília Boltvanová, Pavol Bútor, Emília Gajdošová, Mgr. art. Miroslav Janšto, Vladimír Ragač, Bc. Róbert Václavík, Miroslav Kumštár

**PROTI** 0

**ZDRŽAL SA** 0

**NEPRÍTOMNÍ** 1 Peter Šupina

*Uznesenie bolo prijaté*

**9 Návrh na 1. zmenu rozpočtu na rok 2025**

**Ing. Ján Šupica -** materiál sa v roku 2025 predkladá v zmysle Zásad rozpočtového hospodárenia Obce Vidiná. Návrh na 1. zmenu rozpočtu Obce Vidiná na rok 2025 je vypracovaný v súlade s ustanoveniami zákona NR SR č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov, zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov ako aj Zásad rozpočtového hospodárenia Obce Vidiná.

1. zmena rozpočtu Obce Vidiná na rok 2025 sa vykoná rozpočtovými opatreniami, ktoré sa vykonávajú z dôvodu potreby operatívneho riešenia zmien vo výdavkovej časti. Úpravami v zmysle navrhovaných zmien dôjde k ovplyvneniu súčasného schváleného objemu celkových rozpočtovaných prostriedkov, ten sa zvýši o 42 904,00 Eur.

**Uznesenie č. 179 zo dňa 22.05.2025**

Obecné zastupiteľstvo vo Vidinej

1. **BERIE NA VEDOMIE**

Návrh na 1. zmenu rozpočtu Obce Vidiná v roku 2025

**B. SCHVAĽUJE**

1. zmenu rozpočtu Obce Vidiná v roku 2025

Hlasovanie:

**ZA** 8 František Antalič, Emília Boltvanová, Pavol Bútor, Emília Gajdošová, Mgr. art. Miroslav Janšto, Vladimír Ragač, Bc. Róbert Václavík, Miroslav Kumštár

**PROTI** 0

**ZDRŽAL SA** 0

**NEPRÍTOMNÍ** 1 Peter Šupina

*Uznesenie bolo prijaté*

Na rokovanie Obecného zastupiteľstva sa o 18:50 hod. dostavil pán poslanec Peter Šupina.

**10 Rôzne**

1. **Kúpa nehnuteľnosti – pozemok v areáli Materskej školy na Riečnej ulici**

**Ing. Ján Šupica –** informoval o zámere odkúpiť nehnuteľnosti - pozemky v areáli Materskej školy na Riečnej ulici, nachádzajúcej sa v katastrálnom území Vidiná, obec Vidiná od Eleny Lopušníkovej, rod. Sekerkovej, nar. 29.08.1944, trvale bytom Vidiná, Pivovarská 192/42.

**Uznesenie č. 180 zo dňa 22.05.2025**

Obecné zastupiteľstvo vo Vidinej

**A. SCHVAĽUJE**

kúpu nehnuteľnosti – *pozemku v areáli Materskej školy na Riečnej ulici* – nachádzajúceho sa v katastrálnom území Vidiná, obec Vidiná, vedené Okresným úradom v Lučenci, katastrálny odbor, na LV č. 9937 ako parcela registra „E“ KN č. 2316/11 – trvalé trávne porasty o výmere 2921 m2 vedené v 1/1 za 3,00 Eur za 1 m2, t.j. 8 763,00 Eur za 2921 m2, slovom Osemtisícsedemstošesťdesiattri Eur od Eleny Lopušníkovej, rod. Sekerkovej, nar. 29.08.1944, trvale bytom Vidiná, Pivovarská 192/42

Hlasovanie:

**ZA** 8 František Antalič, Emília Boltvanová, Pavol Bútor, Emília Gajdošová, Mgr. art. Miroslav Janšto, Vladimír Ragač, Bc. Róbert Václavík, Miroslav Kumštár, Peter Šupina

**PROTI** 0

**ZDRŽAL SA** 0

**NEPRÍTOMNÍ** 0

*Uznesenie bolo prijaté*

1. **Nakladanie s majetkom obce – verejná obchodná súťaž – predajňa potravín na ulici Zvolenskej číslo 84**

**Ing. Ján Šupica –** informoval prítomných, že súčasnému nájomcovi budovy potravín končí 30.06.2025 nájomná zmluva. Prítomní sa jednoznačne zhodli, že budova bude naďalej využívaná ako maloobchodná predajňa potravín, nakoľko zámerom obce je mať v obci predajňu potravín. Pri nakladaní s majetkom obce je nevyhnutné postupovať v zmysle zákona. Následne predstavil návrh na nakladanie s nehnuteľnosťou vo vlastníctve obce Vidiná, stavby – predajňa potravín na ulici Zvolenskej číslo 84 – súpisné číslo 118 nachádzajúcej sa na pozemku parcela č. 97 o výmere 282 m2 v katastrálnom území Vidiná.

Predmetom prenájmu je predajňa potravín na Zvolenskej ulici. Účelom nájmu nebytových priestorov je ich využitie ako maloobchodná predajňa potravinárskeho a nepotravinárskeho tovaru. Obecná rada odporúča prenajať nehnuteľnosť formou verejnej obchodnej súťaže. Ďalej informoval, že podmienky verejnej obchodnej súťaže sú rovnaké ako pred 5 rokmi, aj vtedy sa navyšovalo nájomné oproti predchádzajúcej nájomnej zmluve.

Na základe rozpravy poslancov vzišiel návrh navýšiť nájom na súčasnú dobu, nakoľko pred 5 rokmi boli iné skutočnosti, napr. v obci bolo viac predajní potravín a ceny sa pohybovali v iných reláciách. Poslanci sa zhodli, že pri stanovovaní výšky nájmu je potrebné zohľadňovať záujmy obce, efektívne a hospodárne nakladať so zvereným majetkom. Navrhli stanoviť minimálnu výšku nájmu do súťaže, ktorú si obec za uvedený priestor predstavuje a ktorá je porovnateľná s výškou prenájmu iných nehnuteľností nachádzajúcich sa v obci – stanoviť cenu obvyklú. Ako dobu nájmu navrhli poslanci 3 roky. Výber nájomcu sa vykoná podľa kritérií, kde účel využitia bude mať váhu kritéria 70 %, ponúknutá výška nájomného bude mať váha kritéria 30 %. Uvedené je z dôvodu, aby sa predišlo možnosti prenajať priestor na iné ako predajňu potravín.

**Uznesenie č. 181 zo dňa 22.05.2025**

Obecné zastupiteľstvo vo Vidinej

**SCHVAĽUJE**

Nájomné za nebytové priestory vo výške 105,26 Eur/m2/rok, ktoré nezahŕňa služby spojené s užívaním nebytových priestorov (elektrina, plyn, voda, stočné)

Hlasovanie:

**ZA** 8 František Antalič, Emília Boltvanová, Pavol Bútor, Emília Gajdošová, Mgr. art. Miroslav Janšto, Bc. Róbert Václavík, Miroslav Kumštár, Peter Šupina

**PROTI** 0

**ZDRŽAL SA** 1 Vladimír Ragač

**NEPRÍTOMNÍ** 0

*Uznesenie bolo prijaté*

**Uznesenie č. 182 zo dňa 22.05.2025**

Obecné zastupiteľstvo vo Vidinej

**SCHVAĽUJE**

Doba nájmu za nebytové priestory 3 roky.

Hlasovanie:

**ZA** 5 František Antalič, Emília Gajdošová, Bc. Róbert Václavík, Miroslav Kumštár, Peter Šupina

**PROTI** 0

**ZDRŽAL SA** 4 Vladimír Ragač, Boltvanová Emília, Pavol Bútor, Mgr. art. Miroslav Janšto

**NEPRÍTOMNÍ** 0

*Uznesenie bolo prijaté*

**Uznesenie č. 183 zo dňa 22.05.2025**

Obecné zastupiteľstvo vo Vidinej

**A.SCHVAĽUJE**

Návrh na nakladanie s nehnuteľnosťou vo vlastníctve obce Vidiná, a to:

stavby – *predajňa potravín na ulici Zvolenskej číslo 84* – súpisné číslo 118 nachádzajúcej sa na pozemku parcela č. 97 o výmere 285 m2 v katastrálnom území Vidiná, obec Vidiná

**B. SCHVAĽUJE**

1. zámer prenajať nehnuteľnosť vo vlastníctve obce Vidiná, a to:

stavbu – *predajňu potravín na ulici Zvolenskej číslo 84 –* súpisné číslo 118 nachádzajúcu sa na pozemku parcela č. 97 o výmere 285 m2 v katastrálnom území Vidiná, obec Vidiná formou obchodnej verejnej súťaže.

b) podmienky obchodnej verejnej súťaže

1. Predmetom prenájmu je stavba – ***predajňa potravín na ulici Zvolenskej číslo 84*** *–* súpisné číslo 118 nachádzajúca sa na pozemku parcela č. 97 o výmere 285 m2 v katastrálnom území Vidiná, obec Vidiná.
2. Účelom nájmu nebytových priestorov je ich využitie ako maloobchodná predajňa potravinárskeho a nepotravinárskeho tovaru.
3. Predloženie návrhu nájomnej zmluvy.
4. Nájomné za nebytové priestory minimálne vo výške 105,26 Eur/m2/rok, ktoré nezahŕňa služby spojené s užívaním nebytových priestorov (elektrina, plyn, voda, stočné). Nájomné bude každoročne valorizované o medziročnú mieru inflácie meranú indexom spotrebiteľských cien zverejnenú štatistickým úradom SR.
5. Predmet nájmu je bez zariadenia – vybavenia, ktoré si zabezpečí navrhovateľ na vlastné náklady.
6. Nájomná zmluva bude uzavretá najskôr od 01.07.2025.
7. Ku dňu predloženia návrhu nájomnej zmluvy musí mať predkladateľ vyrovnané voči Obci Vidiná všetky pohľadávky.
8. Identifikačné informácie o nehnuteľnosti poskytne obec cestou Obecného úradu vo Vidinej, adresa Športová č. 1, Vidiná počas úradných hodín.
9. Obhliadku a prístup k nehnuteľnosti je možné dohodnúť na Obecnom úrade vo Vidinej, adresa Športová 255/1, Vidiná počas úradných hodín (pondelok a utorok od 8.00 do 12.00 a od 12.30 do 15.30, streda od 8.00 do 12.00 a od 12.30 do 16.30 a piatok od 8.00 do 12.00 a od 12.30 do 13.30, štvrtok nestránkový deň).
10. Návrhy do obchodnej verejnej súťaže na uzavretie zmluvy sa musia podať v elektronickej podobe alebo v listinnej podobe na Obecnom úrade vo Vidinej, adresa Športová 255/1, Vidiná v zalepenej obálke a s výrazným označením **„súťaž: PRENÁJOM PREDAJNE POTRAVÍN NA ULICI ZVOLENSKEJ ČÍSLO 84“**, kde okrem spomínanej prihlášky do súťaže a návrhom na uzavretie zmluvy budú uvedené identifikačné údaje o osobe navrhovateľa (pri fyzickej osobe - podnikateľovi: meno, priezvisko, adresa trvalého pobytu, IČO / pri právnickej osobe: obchodné alebo názov, právna forma, sídlo, IČO, označenie štatutárneho orgánu / pri občanovi: meno, priezvisko, adresa trvalého pobytu, rodné číslo).
11. Lehota na predkladanie návrhov končí dňa 09.06.2025 o 12:00 hod.
12. Návrh je už po jeho predložení neodvolateľný.
13. Oprava chýb v predložených návrhoch sa nepripúšťa.
14. Predložené návrhy možno meniť a dopĺňať len v prípade, ak je nový návrh z pohľadu vyhlasovateľa výhodnejší ako predchádzajúci a len v stanovenej lehote na predkladanie návrhov.
15. Výber nájomcu sa vykoná podľa nasledovných kritérií:

a) účel využitia – váha kritéria 70 %,

b) ponúknutá výška nájomného – váha kritéria 30 %.

1. Výsledok vyhodnotenia súťaže bude oznámený účastníkom písomnou správou odoslanou najneskôr do 14 dní od vyhodnotenia súťaže.
2. Vyhlasovateľ si vyhradzuje právo odmietnuť všetky predložené návrhy alebo zrušiť súťaž.

**C. POVERUJE**

starostu obce, aby vyhlásil v termíne do 23.05.2025 s termínom uzávierky do 09.06.2025 do 12.00 hod. obchodnú verejnú súťaž so schválenými súťažnými podmienkami

**D. MENUJE**

komisiu pre posúdenie súťažných návrhov v zložení – poslanci obecného zastupiteľstva

**E. UKLADÁ**

komisii pre posúdenie súťažných návrhov uplatniť pri posudzovaní ako kritérium vyhodnotenia súťažných návrhov najvyššiu cenu a účel využitia

Hlasovanie:

**ZA** 9 František Antalič, Emília Boltvanová, Pavol Bútor, Emília Gajdošová, Mgr. art. Miroslav Janšto, Vladimír Ragač, Bc. Róbert Václavík, Miroslav Kumštár, Peter Šupina

**PROTI** 0

**ZDRŽAL SA** 0

**NEPRÍTOMNÍ** 0

*Uznesenie bolo prijaté*

**11 Interpelácia**

Ing. Ján Šupica – informoval, že obec Vidiná požiadala Ministerstvo financií o dotáciu na individuálne potreby obcí a to na rekonštrukciu rozhlasu. Ďalej informoval o prebiehajúcej výstavbe basketbalového a workoutového ihriska.

Pripravované akcie v mesiaci jún - deň detí, váľanie mája, plánované spoločné rokovanie zastupiteľstiev s maďarskou partnerskou obcou – Egyházasdengeleg, túlavé kino pre deti za vysvedčenie, otvorenie workoutového ihriska.

**12 Diskusia**

Nikto z prítomných nemal príspevok do diskusie.

**13 Záver**

**Ing. Ján Šupica** – poďakoval prítomným poslancom a zamestnancom za účasť.

Zapísala: Bc. Mariana Kamenská

Dňa: 22.05.2025

Ing. Ján Šupica

starosta obce

**Overovatelia zápisnice:**

Vo Vidinej, dňa ....................................František Antalič, podpis .........................................................

Vo Vidinej, dňa ....................................Mgr. art. Miroslav Janšto, podpis .....................................................